Teisipäevast, 14.-15. juunini toimub Oslos ministrite 6. metsakaitse konverents Forest Europe, millest võtavad osa nii keskkonnaminister Keit Pentus kui ka Keskkonnaministeeriumi kantsler Rita Annus. Kantsler osaleb konverentsil 14. juunil, keskkonnaminister 15. juunil. Pan-Euroopa ministrite metsakaitsekonverentsi traditsioon sai alguse 1990. aastal Strasbourgis ja selle kõrgetasemelise kohtumise eesmärk on toetada jätkusuutlikku metsandust ning käsitleda aktuaalseid Euroopa metsanduse probleeme. Oslo konverentsil on kavas võtta vastu dokument, mis käsitleb metsanduse visiooni ja eesmärke aastani 2020. Lisaks otsustakse ära metsanduse konventsiooni koostamine.  Lisainfo: Marku Lamp, Keskkonnaministeeriumi metsaosakonna juhataja, 626 2920, 529 0120.